Sebastian Klein

Sebastian Klein (født 20. juli 1972 på Rigshospitalet) er en dansk skuespiller, tv-vært, foredragsholder og forfatter. Han er kendt fra bl.a. Naturpatruljen og Anton, min hemmelige ven.

Karriere 
I 1996 ringede DR's Børne og ungdomsafdeling og spurgte, om han ville prøves som vært til en ny serie om dyr. Det ville han gerne, og det var begyndelsen til hans tv-karriere.

Sebastian Klein er en ivrig amatørornitolog.

Han har medvirket i det af Martin Keller og Ketil Teisen udviklede børne-tv-program Naturpatruljen, som blev en kæmpe succes, hvor han spiller Dr. Pjuskebusk. Han har siden medvirket i en lang række børneprogrammer på radio og tv, både naturformidling og underholdning. Heriblandt Anton, min hemmelige ven, der blev produceret i 32 afsnit og Jul i Togvognen, der blev sendt som intro til Børnenes U-landskalender i 1999. Han har også medvirket i og skrevet manuskriptet til Kaninlandet, der var en tv-serie for børn i 1999.

Klein har også medvirket i serien Bidt, brændt og stukket på DR Ultra, hvor han udsætter sig for bid, stik og forskellige giftige planter, for at vise, hvad der sker, når man f.eks. bliver bidt af en kvælerslange, når en igle suger blod, eller når man bliver forbrændt af saft fra en kæmpebjørneklo på sig.

Han er desuden en af deltagerne i Stormester sæson 6, hvor han endte med en andenplads efter Simon Jul.

Selvbiografi 
I bogen Fra min faders skygge, der udkom i oktober 2016, hylder Sebastian Klein sine forældre ved at tegne et facetteret portræt af livet og hverdagen med op- og nedture.

Hæder 
I november 2022 modtog han prisen for Bedste fagbog ved Orla-prisen sin bog Verdens 100 mest truede dyr.

I marts 2023 modtog han prisen for Årets Børnebog ved Mofibo Awards sin bog Verdens 100 mest truede dyr, som han havde indtalt til lydbog. Med prisen fulgte 10.000 kr

Opvækst og privatliv 
Han er søn af Jesper Klein og Lykke Nielsen.

Han voksede op på Amager og gik på Sankt Annæ Skole, der er en katolsk privatskole. Efter 9. klasse begyndte han i 1989 på Christianshavns Gymnasium på sproglig linje. Han er autodidakt (selvlært) skuespiller.

Han blev gift i 2001 med Rikke Klein. Sammen har de to børn.

Filmografi

Tv 

 Kom med ud og leg (1996)
 Naturpatruljen (1997-2003)
 Kaninlandet (1999)
 Jul i Togvognen (1999)
 Mens vi venter 
 Mens du venter på at dø 
 Anton, min hemmelige ven (2001-2002)
 Afrikas Øje (2004)
 Vildmarkens Stjerne 
 Australiens Perle (2006)
 Sebastians Jul (2010)
 Fandango 
 Rekord 
 Dyr på hjernen
 Hulter til bulter
 Kære Sebastian
 Sebastian på dybt vand (2013)
 Sebastian Indefra (2013)
 Bidt, brændt og stukket (2016-2021)
 1 døgn, 2 hold, 3 dyr (2017-2020)
 Hvorfor snakker vi ikke om mig? (2018, 1 episode)
 Vores vilde vej (2019)

Film 
 Dyrene i zoo (2005) - fortæller
 Far til fire - på hjemmebane (2008) - revisor
 Peter Plys - Nye eventyr i Hundredemeterskoven (2011) - Hr. Straks
 Far til fire - til søs (2012) - Torben

Bibliografi

Børnebøger 
 
 
 
 Med Sebastian Verden rundt. (Multimedie)
 Med Sebastian i Zoologisk Have. (Multimedie)
 Den Ternede Tiger. (Kroghs Forlag)
Verdens 100 farligste dyr (Carlsen forlag)
Verdens 100 vildeste dyr (Carlsen forlag)
Verdens 100 mærkeligste dyr (Carlsen forlag)
Verdens 100 mest gådefulde dyr (Carlsen forlag)
De 100 mest fantastiske fortidsdyr (Carlsen forlag)
Pixibøger om bondegårdsdyr
Verdens 100 mest truede dyr

Biografier

Referencer

Eksterne henvisninger 

 

Ornitologer fra Danmark
Tv-skuespillere fra Danmark
Tv-værter fra Danmark
Foredragsholdere fra Danmark
Dansksprogede forfattere fra Danmark
Ansatte i DR